آلمانیانین باشکندی برلین‌ده، ۴ بلدیه تورکجه درسی وئره‌جک.
برلین تحصیل سناتورلوغونون دستگی ایله فریدریشهاین-کروزبرگ، چارلوتنبورگ-ویلمرسدورف، تمپلهوف-شونبرگ و نئوکولن ائلچه بلدیه‌لرینده‌کی اوخوللاردا وئریله‌جک تورکجه درسلرینه فوریه آیین‌دان اعتباراً باشلاناجاق.
اویقولاما ایلک نؤوبه‌ده بیرینجی، ایکینجی و اوچونجو صینیفلری قابسایاجاق.
درسلرین کیملر طرفین‌دن وئریله‌جیی هله آیدین اولماماقلا بیرلیک‌ده، خالق ائگیتیم مرکزلرین‌ده تورک دیلی کورسلارینی وئره‌نلرله، اوخوللاردا چالیشان سنا اؤیرتمنلرینین درسلره گیرمه‌سی گؤزلنیلیر.
درسلرین باشلاماسی اوچون آتا آنالارین طلبی اولماسی لازیم.
برلین ائگیتیم سناتورلوغو، اوخول یؤنتیجیلری ایله گؤروشمه‌لرین داوام ائتدیگینی بیلدیردی.
درسلرین وئریله‌بیلمه‌سی اوچون ان آز ۱۲ اؤیرنجی‌نین طلبینین اولماسی مجبوری.
صینیف توتوملارینین ایسه ۲۰ ایله محدودلاشدیریلماسی دوشونولور.
برلین سناسینین مسئله ایله باغلی بیر سوالا وئردیگی جاوابا گؤره، تورکجه و تورک مدنیتی درسلرینی بو ایل ۲ مین ۳۰۰ طلبه تعقیب ائتدی.
۹۰ اوخولدا وئریلن درسلره ان بؤیوک ماراق ۶۰۰ اؤیرنجی ایله نئوکولن‌دا اولدو.
